**APSTIPRINĀTS**

SIA “Rīgas namu pārvaldnieks”

2022. gada 7.jūlija valdes sēdē,

protokols Nr.49/2022, 17.§

**SIA “Rīgas namu pārvaldnieks” kustamās mantas elektroniskās 2.kārtas izsoles noteikumi**

1. **Ziņas par Izsoles rīkotāju**
   1. Izsoli rīko SIA “Rīgas namu pārvaldnieks” (turpmāk - Sabiedrība).

Juridiskā un pasta adrese: Aleksandra Čaka iela 42, Rīga, LV – 1011

Vien.reģ.nr.: 40103362321

Tālrunis: 8900

e-pasta adrese: [rnparvaldnieks@rnparvaldnieks.lv](mailto:rnparvaldnieks@rnparvaldnieks.lv) <mailto:>

Mājas lapa: [www.rnparvaldnieks.lv](http://www.rnparvaldnieks.lv)

Mājas lapas Izsoles sadaļa: <https://rnparvaldnieks.lv/izsoles/>

* 1. Sabiedrības kontaktpersonas
     1. Kontaktpersona, kura sniedz informāciju par Izsoles noteikumiem, ir Sabiedrības Noliktavas vadības nodaļas vecākā uzskaites speciāliste Evita Meldere, tālr.: 25405966, e-pasta adrese: [evita.meldere@rnparvaldnieks.lv](mailto:evita.meldere@rnparvaldnieks.lv).
     2. Kontaktpersona, kura sniedz informāciju par kustamo mantu, tehnisko stāvokli un kura interesentiem nodrošina iespēju veikt apskati to atrašanās vietā ir Sabiedrības Noliktavas vadības nodaļas vecākā uzskaites speciāliste Diāna Alpa, tālr.: 29295830, e-pasta adrese: [diana.alpa@rnparvaldnieks.lv](mailto:diana.alpa@rnparvaldnieks.lv).

1. **Vispārīgā informācija par Izsoli**
   1. Noteikumos lietotie termini:
      1. Dalības maksa — naudas summa, kas tiek noteikta saskaņā ar 16.06.2015.Ministru kabineta noteikumiem Nr.318 "Elektronisko izsoļu vietnes noteikumi" un iemaksāta Izsoles organizētāja norēķinu kontā, elektroniski reģistrējoties Izsolei. Dalības maksa netiek atmaksāta un netiek ieskaitīta Nosolītajā cenā;
      2. Izsoles rīkotājs - Sabiedrība;
      3. Izsoles organizētājs - Tiesu administrācija, nodokļu maksātāja kods: 90001672316;
      4. Izsole — atklāta elektroniska izsole par objektiem, kuri norādīti Izsoles noteikumu 1.pielikumā, izsole ar augšupejošu soli;
      5. Izsoles dalībnieks — jebkura persona, kurai ir tiesības iegūt kustamo īpašumu Latvijas Republikā un kas ir reģistrējusies uz izsoli un izpildījusi citas saistības saskaņā ar šo noteikumu prasībām;
      6. Izsoles komisija — ar Sabiedrības rīkojumu apstiprināta krājumu atsavināšanas komisija;
      7. Izsoles objekts — Sabiedrībai piederoša un izsolē pārdodama kustamā manta saskaņā ar 1.pielikumu (katra lietu kopība ir atsevišķs Izsoles objekts);
      8. Izsoles uzvarētājs — Izsoles dalībnieks, kurš par Izsoles objektu nosolījis Nosolīto cenu;
      9. Nosacītā (sākuma) cena — Izsoles rīkotāja noteikta cena, ar kuru sākas solīšana par Izsoles objektu;
      10. Noteikumi — šie Izsoles noteikumi, kurus apstiprina Sabiedrības valde;
      11. Nodrošinājums — naudas summa, kas tiek iemaksāta Sabiedrības norēķinu kontā, elektroniski reģistrējoties Izsolei. Nodrošinājums ir jāiemaksā par katru Izsoles objektu, uz kuru piesakās ieinteresētās personas. Izsoles noteikumu 1.pielikumā ir norādīts Nodrošinājuma apjoms par katru Izsoles objektu. Nodrošinājums tiek ieskaitīts Nosolītajā (pirkuma) cenā vai noteikumos noteiktajos gadījumos un kārtībā tiek atmaksāts;
      12. Nosolītā cena — visaugstākā nosolītā Izsoles objekta cena, kas Izsoles uzvarētājam jāsamaksā Sabiedrībai kā Izsoles objekta pirkuma maksa;
      13. Solis - Izsoles objekta pārdošanas cenas izmaiņas vienība;
      14. Pirkuma līgums – pirkuma līgums, ko Sabiedrība noslēdz ar Izsoles uzvarētāju par Izsoles objektu nosolīto cenu;
      15. Rēķins – Sabiedrības izrakstīts rēķins par Izsoles objektu nosolīto cenu pēc Pirkuma līguma slēgšanas.
   2. Izsoles priekšmets:
      1. Izsoles priekšmets ir Izsoles objekti kā lietu kopība. Izsoles objektu saraksts, specifikācija, raksturojums, Nosacītā (sākuma) cena noteikta Izsoles noteikumu 1.pielikumā;
      2. Izsoles objektiem nav garantijas, netiek nodrošināti ražotāju sertifikāti, lietošanas instrukcijas vai cita tehniskā dokumentācija. SIA “Rīgas namu pārvaldnieks” nesniedz nekādas garantijas un neuzņemas saistības par pārdodamo priekšmetu kvalitāti, tehnisko stāvokli un riskiem to izmantošanas rezultātā.
   3. Izsoles izsludināšana un Izsoles noteikumu publicēšana:
      1. Izsoles izziņošana un procesuālas darbības saistībā ar Izsoli notiek saskaņā ar šiem noteikumiem, 16.06.2015.Ministru kabineta noteikumiem Nr.318 "Elektronisko izsoļu vietnes noteikumi" un spēkā esošajiem normatīvajiem aktiem, izmantojot Tiesu administrācijas elektronisko izsoļu vietni: <https://izsoles.ta.gov.lv>;
      2. Pēc Izsoles noteikumu apstiprināšanas Sabiedrības mājas lapā: https://rnparvaldnieks.lv/izsoles/ un Tiesu administrācijas elektronisko izsoļu vietnē: https://izsoles.ta.gov.lv tiek publicēts paziņojums par Objektu izsoli un izsoles noteikumi.
   4. Izsoles objektu apskate:
      1. Sabiedrība interesentiem, iepriekš piesakoties elektroniski uz e-pastu: [diana.alpa@rnparvaldnieks.lv](mailto:diana.alpa@rnparvaldnieks.lv) vai pa tālruni 29295830, nodrošina iespēju veikt Izsoles objektu apskati to atrašanās vietā ne vēlāk kā līdz pieteikšanās Izsolei termiņa beigām darba dienās no 9:00 līdz 15.00.
2. **Izsoles sākumcena un solīšanas solis**
   1. Nosacītā (sākuma) cena – Izsoles rīkotāja noteiktā cena, ar kuru sākas solīšana par Izsoles objektu un kas sastāv no Izsoles objekta cenas un pievienotās vērtības nodokļa.
   2. Izsolāmā objekta Soļa apmērs atkarīgs no Izsoles objekta Sākuma cenas:
      1. Izsoles objekta Sākuma cena, EUR bez PVN
      2. Izsoles solis, EUR bez PVN:

|  |  |
| --- | --- |
| Objekta Sākuma cena, EUR | Izsoles solis, EUR |
| 1000,00 - 1999,99 | 10,00 |
| 2000,00 - 2999,99 | 25,00 |
| 3000,00 - 4999,99 | 35,00 |
| 5000,00 - 9999,99 | 55,00 |

1. **Reģistrācija Izsolei un nodrošinājuma maksas, dalības maksas samaksas kārtība**
   1. Par Izsoles dalībnieku var kļūt jebkura persona, kurai ir tiesības iegūt kustamo īpašumu Latvijas Republikā un kura reģistrējusies un izpildījusi citas saistības saskaņā ar šo noteikumu prasībām;
   2. Pieteikšanās dalībai Izsolē notiek izmantojot Tiesu administrācijas elektronisko izsoļu vietnē (https://izsoles.ta.gov.lv) pieejamo elektronisko pakalpojumu "Par e-izsoļu vietnes dalībnieka dalību konkrētā izsolē", identificējoties ar vienu no vienotajā valsts un pašvaldību portālā www.latvija.lv piedāvātajiem identifikācijas līdzekļiem vai klātienē pie zvērināta tiesu izpildītāja vai maksātnespējas procesa administratora.
   3. Persona, kura vēlas piedalīties Izsolē, reģistrējas dalībai Izsolē šo noteikumu 4.2.punktā noteiktajā kārtībā un veic nodrošinājuma maksu 10 % apmērā no Izsoles objekta Nosacītās (sākuma) cenas (saņēmējs SIA “Rīgas namu pārvaldnieks”) un dalības maksas (saņēmēja Tiesu administrācija) samaksu saskaņā ar portāla (https://izsoles.ta.gov.lv) rēķiniem.
   4. Iemaksātā nodrošinājuma maksa tiek atmaksāta 20 (divdesmit) darba dienu laikā pēc Izsoles noslēgšanās uz Izsoles dalībnieka pieteikumā norādīto norēķinu kontu, ja Izsoles dalībnieks izsoles rezultātā nenosola Izsoles objektu.
   5. Izsoles uzvarētājam tā iemaksātā Izsoles nodrošinājuma maksa tiek ieskaitīta Izsoles objekta pirkuma maksā.
2. **Izsoles norise**

Izsoles procesa norisi reglamentē Tiesu administrācijas elektroniskās izsoļu vietnes (https://izsoles.ta.gov.lv) noteikumi.

1. **Akta par Izsoles objekta pārdošanu Izsolē un Izsoles rezultātu apstiprināšana**
   1. Akts par Izsoles objekta pārdošanu Izsolē tiek sagatavots automātiski elektronisko izsoļu vietnē pēc Izsoles noslēguma laika;
   2. Pēc akta par Izsoles objekta pārdošanu Izsolē saņemšanas, Izsoles komisija ne vēlāk kā 7 (septiņu) dienu laika sagatavo un paraksta Izsoles protokolu;
   3. Izsoles rezultātus apstiprina Sabiedrības valde;
   4. Gadījumā, ja Izsoles rīkotājs neapstiprina Izsoles rezultātus, Objekta nosolītajam pirkuma nodrošinājums tiek atmaksāts Izsoles noteikumu 4.4.punktā noteiktā kārtībā.
2. **Nenotikušas Izsoles**
   1. Izsole uzskatāma par nenotikušu, ja:
      1. noteiktajā laika izsolei nav reģistrējies neviens Izsoles dalībnieks;
      2. Objekta nosolītājs vai 8.6. punkta noteikta persona nav šajos Noteikumos noteiktajā termiņā un apmērā samaksājis nosolīto cenu par nosolīto Objektu;
      3. Neviens no Izsoles dalībniekiem nepārsola Objekta Izsoles nosacīto (sākuma) cenu;
      4. Izsoles norises laikā vai 24 (divdesmit četru) stundu laika pēc Izsoles noslēguma saņemts elektronisko izsoļu vietnes drošībās pārvaldnieka paziņojums par būtiskiem tehniskiem traucējumiem, kas var ietekmēt Izsoles rezultātu.
3. **Maksājumi un Izsoles dalībnieku atbildība**
   1. Izsoles uzvarētājs 10 (desmit) darba dienu laikā pēc Pirkuma līguma noslēgšanas saskaņā ar Sabiedrības izrakstīto rēķinu veic Nosolītās cenas samaksu. Izsoles uzvarētājs paraksta Pirkuma līgumu 10 (desmit) darba dienu laikā pēc Sabiedrības parakstīta Pirkuma līguma eksemplāra nosūtīšanas/nodošanas Izsoles uzvarētājam;
   2. Nosolītā cena (Izsoles objekta pirkuma maksa) tiek uzskatīta par saņemtu ar brīdi, kad pilnā apmērā ir ieskaitīta rēķinā norādītajā Sabiedrības norēķinu kontā;
   3. Izsoles dalībnieki ir atbildīgi par Izsoles noteikumos noteikto saistību izpildi noradītajos termiņos un apjomā;
   4. Gadījumā, ja Izsoles uzvarētājs (t.sk. izsoles dalībnieks, kurš nosolījis nākamo augstāko cenu) atsakās no nosolītā Izsoles objekta, noteiktajā termiņā neparaksta Pirkuma līgumu vai neapmaksā pilnā apmērā noteiktajā termiņā Nosolīto cenu, Izsoles uzvarētājs zaudē tiesības iegūt Izsoles objektu īpašumā un viņam netiek atgriezts Nodrošinājums;
   5. Izsoles dalībnieks, atsakoties no nosolītā Izsoles objekta, nosūta iesniegumu uz e-pasta adresi: [rnparvaldnieks@rnparvaldnieks.lv](mailto:rnparvaldnieks@rnparvaldnieks.lv);
   6. Ja Izsoles uzvarētājs noteiktajā laikā nav veicis Noteikumu 8.4.punktā noteiktas darbības, tiesības iegūt Izsoles objektu īpašuma iegūst tas Izsoles dalībnieks, kurš piedāvājis nākamo augstāko pirkuma maksu par Izsoles objektu un viņa piedāvātā pirkuma maksa uzskatāma par Nosolīto cenu.
4. **Izsoles objektu saņemšana**
   1. Sabiedrība 5 (piecu) darba dienu laikā no Nosolītās cenas saņemšanas:
      1. informē Izsoles uzvarētāju pa tālruni, vai nosūtot paziņojumu uz Izsoles uzvarētāja e-pasta adresi, par ierašanos laiku (kas nevar būt ilgāks par 10 (desmit) darba dienām no Nosolītas cenas saņemšanas) Sabiedrības objektā (Līves iela 7, Rīga) Izsoles objekta nodošanai īpašumā.
      2. par Izsoles objekta nodošanu īpašumā sastāda pieņemšanas-nodošanas aktu 2 (divos) eksemplāros (viens eksemplārs tiek nodots Sabiedrībai, otrs Izsoles uzvarētājam). Šajā punktā minēto aktu paraksta ar Sabiedrības rīkojumu apstiprinātas krājumu atsavināšanas komisijas loceklis un Izsoles uzvarētājs vai tā pilnvarotā persona. Ja aktu paraksta Izsoles uzvarētāja pilnvarotā persona, pirms akta parakstīšanas Sabiedrības pilnvarotajai personai tā iesniedz: juridiskām personām – uzņēmuma vadītāja ar paraksta tiesībām parakstīta pilnvaru, kas apliecina pilnvarotās personas tiesības parakstīt šajā punktā minēto aktu, fiziskām personām – notariāli apstiprināta pilnvaru, kas apliecina pilnvarotās personas tiesības parakstīt šajā punktā minēto aktu. Pirms akta parakstīšanas Izsoles uzvarētājam vai tā pilnvarotajai personai obligāti jāuzrāda pase vai personas apliecība;
      3. Pēc akta par Izsoles objekta nodošanu īpašumā parakstīšanas Izsoles uzvarētājs vai tā pilnvarotā persona ar saviem spēkiem un līdzekļiem Izsoles objektu izved no Sabiedrības teritorijas;
   2. Izsoles uzvarētājs sedz visas izmaksas, kas saistītas ar Izsoles objekta izvešanu no Sabiedrības teritorijas;
   3. Izsoles uzvarētājam nopirktais Izsoles objekts no Sabiedrības teritorijas jāizved ne vēlāk kā 10 (desmit) darba dienu laikā pēc noteikumu 9.1.1. punktā atrunātā laika. Pēc šī termiņa beigu datuma Sabiedrība ir tiesīga Izsoles uzvarētājam pieprasīt Izsoles objekta glabāšanas maksu 3.00 EUR bez PVN (trīs eiro un 00 centi bez PVN) par katru glabāšanas dienu, par ko Izsoles uzvarētājam tiek iesniegts atbilstošs rēķins.
5. **Citi noteikumi**
   1. Piekrītot šiem noteikumiem, Izsoles dalībnieks/vietnes lietotājs apliecina, ka ir iepazinies un apņemas ievērot Ministru kabineta 2015.gada 16.jūnija noteikumus Nr.318 "Elektronisko izsoļu vietnes noteikumi", portālā publicētos vispārīgos izsoles norises noteikumus https://izsoles.ta.gov.lv/noteikumi/1, šajos noteikumos un citos normatīvajos aktos noteikto kārtību, kas regulē elektronisko izsoļu norisi.

Pielikums:

1. Izsoles objektu saraksts
2. Pirkuma līgums
3. Izsoles objektu attēli

1.pielikums

SIA „Rīgas namu pārvaldnieks”

kustamās mantas elektroniskās 2.kārtas izsoles noteikumi

**Izsoles objektu saraksts\***

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Nr. pie attēliem PDF failā** | **Nomenklatūras kods** | **Nomenklatūras nosaukums** | **Precizēti materiāla tehniskie parametri un nosaukums** | **Mērv.** | **Daudzums** | **Krājumu iegādes datums \*\*** | **Vērtējuma cena EUR bez PVN** | **Nosacītā (sākuma) cena EUR bez PVN** | **Nosacītā (sākuma) cena EUR ar PVN** | **Nodrošinājums  EUR** |
| **Izsoles objekts Nr.1 - Elektromateriāli** | | |  |  |  |  |  |  |  |  |
| 2050 | 0000003070 | Telefona vads | TEL2/4. | m | 50 | 1900.01.00. | **1620.00** | **1296.00** | **1568.16** | **129.60** |
| 2116 | 0000004018 | Vads | Montāžas vads HO7V-K 1.5mm2 brūns. | m | 94 | 1900.01.00. |
| 2117 | 0000016851 | Vads 10 mm2 | montāžas vads HO7V-K 10mm2 melns | m | 100 | 1900.01.00. |
| 2118 | 0000006931 | Vads 2.5mm | montāžas vads HO7V-K 2.5mm2 dzelteni zaļš svītrainā krāsā un zilā krāsā | m | 50 | 1900.01.00. |
| 2119, 2120 | 0000016850 | Vads 6 mm2 | montāžas vads HO7V-K 6mm2 dzelteni zaļš svītrains. | m | 85 | 1900.01.00. |
| 2015 - 2020 | 0000006877 | Spuldze ( cita veida) dienasgaismas spuldzes | 65W, d33mm, G13, 1.50m garums (2gab). | gab | 2 | 1900.01.00. |
|  |  |  | 40W, d35mm, G13, 1.25m garums (5gab). | gab | 5 | 1900.01.00. |
|  |  |  | 40W, d35mm, G13, 1.25m garums (16gab). | gab | 16 | 1900.01.00. |
|  |  |  | 40W, d35mm, G13, 1.25m garums (28gab). | gab | 28 | 1900.01.00. |
|  |  |  | 80W, G13, 1.50m garums (24gab). 58W, d20mm, G13, 1.50m garums (15gab). | gab | 39 | 1900.01.00. |
| 2025 | 0000009490 | Spuldze halog. 12v 20W | MR16, d50, 38\*, G5,3, 20W. | gab | 10 | 1900.01.00. |
| 241 | 0000017889 | Signalizacijas iekārta HAM103 | VagnerSDH RL-9805A. Uz baterijām 1,5V/LR44 x3 | gab | 2 | 1900.01.00. |
| 1312, 1315, 1316 | 0000014138 | Apgaism.regulators 400W | Apgaismojuma regulators AZH-C 230V, 10A IP65 (1gab). | gab | 1 | 1900.01.00. |
|  |  |  | Krēslas slēdzis ASO-201 230V Acu 16A 250VAC 0,5-10min (8gab). Krēslas slēdzis ASO-220 Un=230VACu, I=10A, IP65, 0,5-10min (2gab). | gab | 10 | 1900.01.00. |
| 416 | 0000016827 | Caurule gofrēta D50 | elektromontāžas darbiem, sarkanā krāsā | m | 78 | 2017.07.14. |
| 775 | 0000001678 | Drošinātājs NH00-C25A | ETI WT-00C, NH00C 25A, ~500V, 115kA | gab | 10 | 2015.10.23. |
| 1494, 1495 | 0000015864 | Ieliktnis (drošinātājs) E27 10 A | ETI 10A 500V~/250V. JAUNI | gab | 335 | 1900.01.00. |
| 1549 | 0000005976 | Kontaktors | ABB 7,5kW, 400V (100-250V50/60HZ-DC). Iepakojumā. | gab | 1 | 1900.01.00. |
| 1855 - 1859 | 0000016828 | Pārslēdzis z/a | 1-pola 10A 250V. Iepakojumos | gab | 56 | 1900.01.00. |
|  |  |  |  | gab | 35 | 1900.01.00. |
| 1864 - 1867 | 0000017217 | Piespiedpoga z/a 1-pola | 10A 250A. Iepakojumos. | gab | 8 | 2015.12.01. |
|  |  |  |  | gab | 9 | 2014.07.17. |
|  |  |  |  | gab | 10 | 1900.01.00. |
|  |  |  |  | gab | 10 | 2014.04.01. |
| 2368 | 0000017507 | Rozete - taimeris | Rozete-Taimers mehāniskais 24stundas, līdz pat 96 on/off programmas MZ20-1 220-240V (2gab). Rozete-taimeris OPAL3578 24H, IP44, 220-240V (2gab) | gab | 4 | 1900.01.00. |
| 2154-2158 | 0000002594 | zvana poga | z/a piespiedpoga 1-pola (zvana poga/impulsa slēdzis) | gab | 14 | 1900.01.00. |
|  |  |  | z/a piespiedpoga 1-pola (zvana poga/impulsa slēdzis) | gab | 15 | 1900.01.00. |
|  |  |  | z/a piespiedpoga 1-pola (zvana poga/impulsa slēdzis) | gab | 16 | 1900.01.00. |
|  |  |  | z/a piespiedpoga 1-pola (zvana poga/impulsa slēdzis) | gab | 26 | 1900.01.00. |
|  |  |  | A1 0,4A ~250V 5x5cm lielas | gab | 274 | 1900.01.00. |
| 747, 748 | 0000021135 | Blokslēdzis NH00 | Blokslēdzis NH000 In-160A, Un-690V (9gab) | gab | 9 | 2017.07.07. |
|  |  |  | Blokslēdzis NH00 In-160A, Un-690V (10gab) | gab | 10 | 2017.07.07. |
| 368 | 0000017218 | Svirslēdzis 450A | 1gab = 400A 220V-380V | gab | 1 | 2016.09.15. |
| 1998 | 0000006868 | Slēdzis auto | Federal switch fuse. FSF-250 AC23, 250A, 400V, ~50Hz. NH1, 3-polu | gab | 1 | 1900.01.00. |
| 1484 | 0000001739 | gaismekļi MARS 308/1 1x8W (mājām) | emergency lighting fittings (avārijas izejas gaismeklis). Lamp: T5/8W white, battery Ni.Cd 2,4V HT 4.0Ah, duration 3h. Gaismeklis, kur evakuācijas zīme ieliekas zem platsmas korpusa. Gaismekļa izmēri 35x11cm. Iepakojumos. | gab | 131 | 1900.01.00. |
| **Izsoles objekts Nr.2 - Celtniecības materiāli** | | |  |  |  |  |  |  |  |  |
| 1304 | 0000006558 | Alva mīkstā | 1,00mm - 1kg iepak. S-Sn60Pb40 SW26/3/2,5% | kg | 1 | 1900.01.00. | **1895.00** | **1516.00** | **1834.36** | **151.60** |
| 2181 | 0000018091 | Degļa uzgalis | AGA COOLEX331 No.4, 25-50mm, 1,5-4,0bar | gab | 2 | 2014.09.19. |
| 2214 | 0000002420 | super flancis 42mm M14 | slīpmašīnas ripas fiksators. Makita Nr.192227-7. Iepakojumos. | gab | 5 | 1900.01.00. |
| 1626 | 0000008596 | Ķēde zāģim | 18" 45cm 3/8", 68 posmi. Iepakojumos. | gab | 4 | 1900.01.00. |
| 1713 | 0000012100 | nazis zāles pļāvējam | Husqvarna Jet50 91- un Jet 49 92-. Iepakojumos. | gab | 4 | 1900.01.00. |
| 1487 | 0000016188 | Griezējdisks d400 | Rhodius 400x4,0x32,0mm. A24R-BF211. ST21 | gab | 2 | 1900.01.00. |
| 1619 | 0000002985 | Kronšteins | Turētāji dvieļu žāvētājiem D25 ( 1" ) | gab | 15 | 1900.01.00. |
| 2115 | 0000001448 | vadības plate sūknim | Danfos VLT 2800. sltummezgliem | gab | 2 | 1900.01.00. |
| 1297, 1299, 1300, 1301 | 0000006553 | Aizbīdnis logiem | Plāksnīte 1x7,5cm aizbīdnis 9,5cm=2gb | gab | 2 | 1900.01.00. |
|  |  |  | plāksnīte 3x3cm aizbīdnis 5cm = 4gb, Plāksnīte 1x7,5cm aizbīdnis 9,5cm=12gb | gab | 16 | 1900.01.00. |
|  |  |  | Plāksnīte 1x7,5cm aizbīdnis 9,5cm=19gb | gab | 19 | 1900.01.00. |
|  |  |  | plāksnīte 3x3cm aizbīdnis 5cm = 26gb | gab | 26 | 1900.01.00. |
| 1679 | 0000018059 | Logs PVC | bez rāmja, tikai vērtnes | gab | 2 | 2014.05.21. |
| 41 | 0000018714 | Stikla pakete | ar izmēriem 800x150x24mm | gab | 1 | 2016.02.01. |
| 1682 | 0000002742 | Logu krampji | 7,5cm garumā | gab | 8 | 1900.01.00. |
| 2101 | 0000015200 | uzgrieznis logu | Paplāksne - uzgrieznis koka logiem 3,5x1cm | gab | 750 | 1900.01.00. |
| 990 | 0000020398 | Cilpuzgrieznis M16 | Iepak.40gab. M16 DIN582 C15, Iepakojumos. | gab | 40 | 2018.03.26. |
| 1735-1736 | 0000003768 | Notekas apakš. līk.Zn D140mm | jumta notekcaurulēm | gab | 3 | 1900.01.00. |
|  |  |  |  | gab | 11 | 1900.01.00. |
| 1737 | 0000002177 | Notekas ārējās RR32 125 mm | ārējā palodze brūnā krāsā (metāla). 2gab = 2m garums x 16cm platums. 16gab = 3mx14cm | m | 52 | 1900.01.00. |
| 303 | 0000020701 | Pakāpiens (cinkots) | 27 cm x 100 cm, režģots | gab | 10 | 2018.04.17. |
| 1869 | 0000002105 | plāksne montāžas GEZE4000 | Plāksnīte durvju aizvērējam GEZE4000/5000. DIN EN 1154 | gab | 5 | 1900.01.00. |
| 2027 | 0000000196 | Stieņatslēga | Aizbīdnis 38cm ar stiprinājumiem. Iepkojumā. Noder lieliem vārtiem. | gab | 8 | 1900.01.00. |
| 730 | 0000020311 | Stūris PVC 2.7m | 20x20mm baltā krāsā | gab | 24 | 2017.12.12. |
| 1741 | 0000002059 | pap.dvieļu turētājs met. | industriālā papīra ruļļu turētājs. Novietojams uz grīdas. | gab | 1 | 1900.01.00. |
| 764 | 0000020576 | Šūpoles | šūpoles bērniem. H185-240cm, koka, Iepakojumā | gab | 1 | 2018.04.25. |
| 2370 | 0000003993 | Trose 12mm | pīta | m | 60 | 1900.01.00. |
| 1871 | 0000002112 | plāksnīte EURO GLASS 3L/2 SA ST IP20 | emergency lighting fittings. (Evakuācijas izeejas norādes) Light sources: LED1,5W. Battery: Ni.Cd HT 3,6V 1,0Ah. Duration 3h. Evakuācijas zīmes stiprināmas uz plastmasas pamatnes ar izmēriem 34x17cm | gab | 115 | 1900.01.00. |
| **Izsoles objekts Nr.3 - Santehnikas materiāli** | | |  |  |  |  |  |  |  |  |
| 1772 | 0000017058 | Pāreja cink 2x1/2 ā-ā |  | gab | 6 | 1900.01.00. | **2538.57** | **2030.86** | **2457.34** | **203.09** |
| 1773 | 0000017046 | Pāreja cink 2x1/2 ie-ie |  | gab | 2 | 1900.01.00. |
| 1776 | 0000017059 | Pāreja cink 2x3/4 ā-ā |  | gab | 5 | 1900.01.00. |
| 1777 | 0000017051 | Pāreja cink 2x3/4 ā-ie |  | gab | 8 | 1900.01.00. |
| 1778 | 0000017045 | Pāreja cink 2x3/4 ie-ie |  | gab | 6 | 1900.01.00. |
| 2085, 2086 | 0000016744 | Trejgabals cink 2 x 1/2 |  | gab | 9 | 1900.01.00. |
| 2091 | 0000016741 | Trejgabals cink 3/4 x 2 |  | gab | 5 | 1900.01.00. |
| 527 | 0000020145 | Uzmava cink 3" |  | gab | 2 | 2017.12.14. |
| 2376 | 0000018669 | Caurule PE D32 |  | m | 3 | 2019.05.20. |
| 2377 | 0000018664 | Caurule PE D40 |  | m | 4 | 2019.03.29. |
| 1673 | 0000016242 | Līkums PE D50 |  | gab | 2 | 1900.01.00. |
| 2108 | 0000016246 | Uzmava PE DN50 |  | gab | 5 | 1900.01.00. |
| 369 | 0000018976 | Šļūtene vakuma 32 |  | m | 30 | 2015.05.05. |
| 32 | 0000017354 | Apeja PPR D40 |  | gab | 2 | 2018.04.19. |
| 126 | 0000015987 | Krustgabals henco caur. 16 |  | gab | 4 | 1900.01.00. |
| 2099 | 0000016213 | Uzgrieznis henco caur. 1/2 |  | gab | 39 | 1900.01.00. |
| 2100 | 0000016214 | Uzgrieznis henco caur. 3/4 |  | gab | 50 | 1900.01.00. |
| 187 | 0000013735 | Līkums 114 | metināmais | gab | 1 | 1900.01.00. |
| 1638 | 0000017509 | Līkums cink D100 | metināmais | gab | 6 | 1900.01.00. |
| 1639 | 0000003711 | Līkums cink D114 | metināmais | gab | 6 | 1900.01.00. |
| 1641 | 0000017085 | Līkums cink D32 | metināmais | gab | 19 | 1900.01.00. |
| 1642 | 0000010350 | Līkums cink D40 | metināmais | gab | 2 | 1900.01.00. |
| 1644, 1645 | 0000003716 | Līkums cink D89 | metināmais | gab | 6 | 1900.01.00. |
|  |  |  |  | gab | 9 | 1900.01.00. |
| 1646 | 0000001941 | līkums d76 | metināmais | gab | 2 | 1900.01.00. |
| 2349 | 0000001950 | līkums īsais d108 | metināmais | gab | 1 | 1900.01.00. |
| 1667 | 0000003263 | Līkums met.108x3,6 | metināmais | gab | 1 | 1900.01.00. |
| 1668 | 0000017090 | Līkums metin. 1/2 '' | metināmais | gab | 10 | 1900.01.00. |
| 1669, 1670 | 0000001952 | līkums metin. 57tērauds | metināmais | gab | 5 | 1900.01.00. |
|  |  |  |  | gab | 7 | 1900.01.00. |
| 199 | 0000019357 | Līkums metin.1 1/2" | metināmais | gab | 9 | 2014.12.22. |
| 200, 1671 | 0000004952 | Līkums metin.1 1/4" | metināmais | gab | 4 | 1900.01.00. |
|  |  |  |  | gab | 5 | 1900.01.00. |
| 201 | 0000019356 | Līkums metin.1" | metināmais | gab | 5 | 2014.12.22. |
| 220 | 0000016285 | pāreja met. 159 x 114 | metināmais | gab | 1 | 1900.01.00. |
| 2069 | 0000002455 | trejgabals 32x32x32 | metināmais | gab | 5 | 1900.01.00. |
| 2070, 2071 | 0000008535 | Trejgabals 40 | metināmais | gab | 2 | 1900.01.00. |
|  |  |  |  | gab | 3 | 1900.01.00. |
| 2072 | 0000003436 | Trejgabals 50 90 | metināmais | gab | 3 | 1900.01.00. |
| 2093 | 0000002461 | trejgabals metin.50/60 | metināmais | gab | 2 | 1900.01.00. |
| 405-406 | 0000018758 | Atloku savienojošā uzmava D100 (108-128) |  | gab | 1 | 2014.11.11. |
|  |  |  |  | gab | 1 | 2014.10.31. |
| 1672 | 0000011559 | Līkums misiņa | Dvieļu žāvētājs D25 (1") U-veida 250x400mm | gab | 5 | 1900.01.00. |
| 1510 | 0000019596 | Izplešanās trauks 100L | Iepakojumā | gab | 2 | 2016.01.06. |
| 395 | 0000002197 | radiators 400/400 | 33,3cm x 0.8m izmērs | gab | 1 | 1900.01.00. |
| 396 | 0000002198 | radiators 500/900 | 22.5cm x 2m izmērs | gab | 3 | 1900.01.00. |
| 2140 | 0000002551 | ventīlis termostata | temperatūras regulētājs-termostats radiatoriem 12\*C - 28\*C | gab | 10 | 1900.01.00. |
| 1845, 1846 | 0000015893 | Pāreja kapara | UZMAVAS = D15 - 15gab | gab | 15 | 1900.01.00. |
|  |  |  | UZMAVAS = D22 - 21gab, D18 - 27gab, D15 - 15gab PĀREJAS =28x22 - 2gab. 22-15 - 9gab | gab | 74 | 1900.01.00. |
| 1848 | 0000016749 | Pāreja misiņa | 22x1/2ie.v. lodējamais kapara caur. | gab | 9 | 1900.01.00. |
| 1714, 1715 | 0000007830 | Nipelis mis 1/2 Ā-Ā | 15x1/2" ie.v. Lodējams | gab | 10 | 2016.10.31. |
| 1716, 1717 | 0000013519 | Nipelis mis 1/2-1/2 | 15x1/2" ā.v. Lodējams | gab | 10 | 1900.01.00. |
|  |  |  | 15x1/2" ā.v. Lodējams | gab | 16 | 1900.01.00. |
| 1950 | 0000019852 | Savienojums bez gumijas (ventilācijas trubām) | Bronzas pāreja ārējā vītne d32x1" | gab | 5 | 1900.01.00. |
| 1873, 1874, 1875 | 0000005295 | Pretvārsts | 1/2" misiņa | gab | 1 | 2015.04.22. |
|  |  |  |  | gab | 4 | 1900.01.00. |
|  |  |  |  | gab | 54 | 1900.01.00. |
| 1410 | 0000016191 | Caurule kapara D12 |  | m | 13.5 | 1900.01.00. |
| 1411 | 0000016191 | Caurule kapara D15 |  | m | 7 | 1900.01.00. |
| 1412, 1413 | 0000016192 | Caurule kapara D18 |  | m | 1.8 | 1900.01.00. |
|  |  |  |  | m | 7.5 | 1900.01.00. |
| 1953 - 1956 | 0000000360 | Savienojums mis. | Kompresijas veidgabali kapara caurulēm. PĀREJAS 10mmx1/2 ā.v.=1gab. 10mmx1/2 ie.v.=1gab. | gab | 2 | 1900.01.00. |
|  |  |  | Kompresijas veidgabali kapara caurulēm. PĀREJAS 10mmx1/2 ā.v.=3gab. 12mmx1/2"ie.v.=8gab. SAVIENOJUMI 10mmx12mm=16gab | gab | 27 | 1900.01.00. |
|  |  |  | Kompresijas veidgabali kapara caurulēm. PĀREJA: 12mmx1/2 ā.v.=7gab. | gab | 7 | 1900.01.00. |
| 2060 - 2065 | 0000006906 | Trejgabals (kapara) | 22x18x22 = 3gab | gab | 3 | 1900.01.00. |
|  |  |  | 18x18x18 = 1gab | gab | 1 | 1900.01.00. |
|  |  |  | 18x15x18 = 4gab. 15x15x15 = 9gab | gab | 13 | 1900.01.00. |
|  |  |  | 15x15x15 = 17gab | gab | 17 | 1900.01.00. |
|  |  |  | 18x18x18 = 22gab. 18x15x18 = 6gab. | gab | 28 | 1900.01.00. |
| 1402 | 0000010902 | Caurule 200/2000 V | PVC, oranžā ārdarbu kanalizācijai | gab | 3 | 1900.01.00. |
| 1404 | 0000010903 | Caurule DN 200 1m ārd. | PVC, oranžā ārdarbu kanalizācijai | gab | 14 | 1900.01.00. |
| 628 | 0000011645 | Caurule DN 200 2m ā. | PVC, oranžā ārdarbu kanalizācijai | gab | 1 | 2016.03.16. |
| 1406, 1407 | 0000015857 | Caurule DN 200 3m | PVC, oranžā ārdarbu kanalizācijai | gab | 1 | 1900.01.00. |
|  |  |  |  | gab | 2 | 1900.01.00. |
| 564 | 0000016363 | Caurule DN 250 1m | PVC, oranžā ārdarbu kanalizācijai | gab | 1 | 2017.11.23. |
| 565 | 0000018964 | Caurule DN 250 2m | PVC, oranžā ārdarbu kanalizācijai | gab | 2 | 2017.11.23. |
| 1408 | 0000015854 | Caurule DN 250 6m | PVC, oranžā ārdarbu kanalizācijai | gab | 1 | 1900.01.00. |
| 114 | 0000019604 | Caurule DN 315 1m. | PVC, oranžā ārdarbu kanalizācijai | gab | 1 | 2016.02.26. |
| 1409 | 0000016625 | Caurule DN 32 0,5m. |  | gab | 1 | 1900.01.00. |
| 313 | 0000002911 | Caurule pl 315 | PVC, oranžā ārdarbu kanalizācijai | gab | 1 | 2016.04.13. |
| 2358 | 0000002502 | uzmava d200 | PVC, oranžā ārdarbu kanalizācijai | gab | 1 | 1900.01.00. |
| 528 | 0000013637 | Uzmava DN 200 | PVC, oranžā ārdarbu kanalizācijai | gab | 2 | 1900.01.00. |
| 121 | 0000016569 | Gofra D100 | drenāžas caurule 92/80 (kokosa) | m | 6.8 | 1900.01.00. |
| 2356 | 0000002218 | revīzija d200 ārējā |  | gab | 1 | 1900.01.00. |
| 511 | 0000017904 | Termouzmava DN 200 | Pāreja PVC DN300x200. ārdarbu kanalizācijai | gab | 2 | 1900.01.00. |
| 1966 | 0000002267 | skaitītājs ūdens | Zenner a/ū sk. Qn10, PN16, DN40mm, 30\*C, uz skaitītāja rādījumi 0. Iepakojumā | gab | 1 | 1900.01.00. |
| 2111 | 0000000504 | Ūdens skaitītājs | 1gab = Maddalena a/ū sk. Qn-15m3/h, PN16, 30\*C, DN50mm, iepakojumā, uz skaitītāja rādījumi 0. 6gab = Zenner a/ū sk. Qn10, PN16, DN40, lietots. 1gab = Zenner k/ū sk. Qn6, PN16, D32, lietots. 1gab = k/ū sk. Qn10, PN1,5Mpa, 90\*C, DN40, lietots. | gab | 10 | 1900.01.00. |
| 273 | 0000002523 | ūdens skaitītājs d25 aukst.ūd. | 2 gab B-Meters a/ū sk. Qn2,5, PN16, GMB-RP. 1gab = B-Meters k/ū sk. Qn2,5, PN16, 90\*C, lietots. | gab | 3 | 1900.01.00. |
| 2112 | 0000002524 | ūdens skaitītājs 020 aukst. | B-Meters a/ū sk., Qn-2,5, PN16, DN20, 30\*C, iepakojumā, uz skaitītāja rādījumi 0. | gab | 1 | 1900.01.00. |
| 274, 2359 | 0000002525 | ūdens skaitītājs 032 auksts ZENNER | 1gab = B-Meters a/ū skait. Qn3,5, PN16, GMB-RP. Uz skaitītāja rādījumi ir 0. 1gab = B-Meters a/ū skait. Qn6, PN16, GMB-RP. uz skaitītāja rādījumi ir 0. | gab | 2 | 1900.01.00. |
| 537 | 0000017798 | Ūdens skaitītājs 1" | a/ū sk. Zenner Q3=6.3, DN25, BL260, 50\*C, 10L/lmp, iepakojumā, rādījumi uz skaitītāja ir 0. | gab | 1 | 2016.02.15. |
| 277, 2113, 2114 | 0000017518 | Ūdens skaitītājs 11/2 | a/ū sk. Werner schutz solingen Qn10m3/h, PN16, lietots | gab | 1 | 2018.02.02. |
|  |  |  | a/ū sk. Werner schutz solingen Qn10m3/h, PN16, lietots | gab | 1 | 1900.01.00. |
|  |  |  | KENT a/ū sk. 40mm, lietots. | gab | 1 | 2016.09.12. |
| 157, 2327 | 0000017519 | Ūdens skaitītājs 11/4 | 1gab = a/ū sk. B-Meters mod. GMB-PR DN32, Q3-10,0, L260mm, 30\*C. Iepakojumā, rādījumi uz skaitītāja 0. | gab | 1 | 2017.09.25. |
|  |  |  | 1gab = a/ū sk. Zenner Q3=10, DN32, BL260, 50\*C, iepakojumā, rādījumi uz skaitītāja 0. | gab | 1 | 2014.09.23. |
| 278, 279 | 0000002526 | ūdens skaitītājs k.a./ ūd.Residia-Jet (darba t C) | aukstā ūdens skaitītāji 1/2" standarta izmēri. 2gab 110mm un 9gab 80mm. | gab | 11 | 1900.01.00. |
| 58 | 0000018790 | Kabelis apsildes (caurulēm) | heat trace LTD 11FSM2-CT 230V T6 | gab | 1 | 2014.04.11. |
| 382 | 0000001593 | caurule Cats 1'' | metāla gofrēta caurule | m | 220 | 1900.01.00. |
|  | 0000001595 | caurule Cats 1/2'' | metāla gofrēta caurule | m | 101 | 1900.01.00. |
| **Izsoles objekts Nr.4 - Balkonu margas** | | |  |  |  |  |  |  |  |  |
| 1483 | 0000019693 | Franču balkona margas | Jaunas. Izmēri 98cm(augstums) x 93cm(platums) | gab | 50 | 2015.08.19. | **4839.00** | **3871.20** | **4684.15** | **387.12** |
| **Izsoles objekts Nr.5-Nojumes** | |  |  |  |  |  |  |  |  |  |
| 1718-1732, 2371 | 0000002033 | Nojume | dažāda veida. Ar polikarbonāta materiāla nojumi, metāla stiprinājumi | gab | 1 | 1900.01.00. | **7979.56** | **6383.64** | **7724.21** | **638.36** |
|  |  |  |  | gab | 16 | 1900.01.00. |
|  |  |  |  | gab | 4 | 1900.01.00. |
|  |  |  |  | gab | 4 | 1900.01.00. |
|  |  |  |  | gab | 45 | 1900.01.00. |
|  |  |  |  | gab | 18 | 1900.01.00. |
|  |  |  |  | gab | 5 | 1900.01.00. |

**\*Izsoles objektiem nav garantijas, netiek nodrošināti ražotāju sertifikāti, lietošanas instrukcijas vai cita tehniskā dokumentācija. SIA “Rīgas namu pārvaldnieks” nesniedz nekādas garantijas un neuzņemas saistības par pārdodamo priekšmetu kvalitāti, tehnisko stāvokli un riskiem to izmantošanas rezultātā**

**\*\*Krājumu iegādes datums 1900.01.00. nozīmē, ka konkrētā prece (partija) iegādāta laika posmā pirms 2014.g.janv**

2.pielikums

SIA „Rīgas namu pārvaldnieks”

kustamās mantas elektroniskās 2.kārtas izsoles noteikumi

PIRKUMA LĪGUMS (projekts)

Nr. \_\_\_\_\_\_\_

Rīga 2022.gada \_\_\_.\_\_\_\_\_\_\_\_

**SIA „Rīgas namu pārvaldnieks”**, reģ. Nr. 40103362321, tās valdes priekšsēdētāja Ronalda Neimaņa personā, kurš rīkojas, pamatojoties uz valdes 2020.gada 4.jūnija lēmuma (protokols Nr.36/2020,25.§) pamata, turpmāk tekstā saukta Pārdevējs, no vienas puses, un

***Juridiskās personas*** *nosaukums, reģistrācijas Nr.* ***vai fiziskās personas*** *vārds, uzvārds un personas kods, juridiskajām personām paraksttiesīgās personas vārds un uzvārds*  personā, kurš rīkojas pamatojoties uz *dokumenta nosaukums*, turpmāk tekstā saukta Pircējs, no otras puses,

turpmāk katrs atsevišķi un abi kopā saukti – Puses, saskaņā ar elektroniskās izsoles rezultātiem, kas apstiprināti ar Pārdevēja valdes \_\_\_\_\_. lēmumu (protokols Nr.\_\_\_\_, \_§),, noslēdz šo pirkuma līgumu (turpmāk – Līgums):

1. **Līguma priekšmets**
   1. Pārdevējs pārdod un Pircējs pērk Izsoles objektu Nr. \_\_\_(turpmāk – Prece), kas iegādāta piedaloties Pārdevēja rīkotajā izsolē elektronisko izsoļu vietnē <https://izsoles.ta.gov.lv>.
   2. Pircējam ir zināms Preces faktiskais stāvoklis un Pircējs apliecina, ka neizvirzīs pret Pārdevēju nekādas pretenzijas, ja pēc Preces pieņemšanas atklāsies kādi Precei piemītoši apslēpti trūkumi.
2. **Pirkuma maksa un norēķinu kārtība**
   1. Pircējs pērk Preci par nosolīto cenu \_\_\_\_\_ *euro* (\_\_\_\_\_ *euro* un \_\_\_ centi) bez pievienotās vērtības nodokļa (turpmāk – PVN) un \_\_\_\_ *euro*  (\_\_\_\_\_\_ *euro* un \_\_\_\_\_ centi) PVN, pavisam kopā \_\_\_\_\_ *euro* (\_\_\_\_\_\_\_\_\_ *euro* un \_\_\_\_\_ centi) (turpmāk - pirkuma maksa).
   2. Pirkuma maksu Pircējs samaksā desmit darba dienu laikā pēc Līguma spēkā stāšanās saskaņā ar Pārdevēja izrakstīto rēķinu. Pārdevējs, izrakstot rēķinu, piemēro PVN spēkā esošajos normatīvajos aktos noteiktajā kārtībā un apmērā.
   3. Pārdevējs rēķinu nosūta uz Līgumā norādīto Pircēja adresi vai elektroniskā pasta adresi.
   4. Ja saskaņā ar normatīvajiem aktiem tiek grozīta valstī noteiktā PVN likme, Līguma summa ar PVN mainās attiecīgi PVN likmes izmaiņām bez atsevišķas Pušu vienošanās.
   5. Par apmaksas dienu tiek uzskatīta diena, kad Pircējs veicis bankas pārskaitījumu uz Pārdevēja Līgumā norādīto bankas kontu. Katra Puse sedz savus izdevumus par banku pakalpojumiem, kas saistīti ar naudas pārskaitījumiem.
3. **Pārdevēja pienākumi**
   1. Pārdevējs apliecina, ka Prece nav ieķīlāta, atsavināta vai kā citādi apgrūtināta un pats atbild par trešo personu prasījumiem attiecībā uz Preci.
   2. Pārdevējs nodod Pircējam Preci, sastādot Preces nodošanas - pieņemšanas aktu. Prece tiek nodota Pārdevēja adresē Līves iela 7, Rīga.
4. **Pircēja pienākumi**
   1. Pircējs veic apmaksu par Preci saskaņā ar Līguma 2.punktu.
   2. Pircējs pieņem Preci saskaņā ar Preces nodošanas - pieņemšanas aktu.
   3. Pircējs sedz visus izdevumus, kas saistīti ar Preces transportēšanu no Pārdevēja teritorijas
5. **Līguma darbības laiks, grozīšanas, papildināšanas un laušanas kārtība**
   1. Līgums stājas spēkā ar tā abpusēju parakstīšanu un darbojas līdz abu Pušu pilnīgai saistību izpildei.
   2. Puses veic Preces nodošanu – pieņemšanu desmit darba dienu laikā pēc pirkuma maksas samaksas.
   3. Līgumu var izbeigt, Pusēm savstarpēji rakstveidā vienojoties.
   4. Pircējam ir tiesības vienpusēji izbeigt Līgumu bez Pārdevēja piekrišanas, ja:
      1. Pārdevējs nepilda kādu no Līguma saistībām;
      2. tiesā tiek ierosināts Pārdevēja maksātnespējas vai tiesiskās aizsardzības (ārpustiesas tiesiskās aizsardzības) process;
      3. Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1 panta trešā daļa);
      4. nepārvaramās varas iestāšanās gadījumā.
   5. Pārdevējam ir tiesības vienpusēji izbeigt Līgumu bez Pircēja piekrišanas, ja:
      1. Pircējs nav ievērojis Līgumā noteikto Preces apmaksas termiņu;
      2. Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1 panta trešā daļa).
      3. nepārvaramās varas iestāšanās gadījumā.
   6. Līgumā noteiktajos gadījumos Līgums uzskatāms par vienpusēji izbeigtu septītajā dienā pēc Puses paziņojuma par Līguma izbeigšanu (ierakstītās vēstules) nodošanas pastā dienas vai otrajā darba dienā, ja paziņojums parakstīts ar drošu elektronisko parakstu un nosūtīts elektroniski uz Līgumā norādīto otras Puses e-pasta adresi.
   7. Visi Līguma grozījumi, labojumi, papildinājumi noformējami rakstveidā, Pusēm savstarpēji vienojoties. Tie pievienojami Līgumam kā pielikumi un kļūst par Līguma neatņemamu sastāvdaļu.
6. **Pušu mantiskā atbildība**
   1. Ja Pircējs neievēro Līgumā noteikto rēķina apmaksas termiņu, Pārdevējam ir tiesības piemērot Pircējam līgumsodu 0,1 % apmērā no termiņā neapmaksātās summas bez PVN par katru nokavēto kalendāro dienu, bet ne vairāk kā 10% no termiņā neapmaksātās summas. Līgumsoda samaksa ir jāveic desmit darba dienu laikā no dienas, kad Pircējs ir saņēmis Pārdevēja rēķinu par līgumsodu.
   2. Ja Pārdevējs kādu no Līguma izrietošajām saistībām izpilda nepienācīgi vai neizpilda īstā laikā (termiņā), Pircējam ir tiesības Pārdevējam piemērot līgumsodu par katru no pārkāpumiem 10% (desmit procentus) no kopējās Līguma summas bez PVN. Līgumsoda samaksa ir jāveic desmit kalendāro dienu laikā no dienas, kad Pārdevējs ir saņēmis Pircēja rēķinu par līgumsodu.
   3. Līgumsoda samaksa neatbrīvo Puses no saistību izpildes.
7. **Nepārvaramā vara**
   1. Ar nepārvaramu varu saprot ārkārtēju apstākļu iestāšanos, kurus nevarēja paredzēt, novērst vai ietekmēt, un par kuru rašanos Puses nenes atbildību, tas ir, dabas katastrofas, kara darbība, terora akti, blokādes, valsts un pašvaldību institūciju rīcība un to pieņemtie normatīvie akti, lēmumi un rīkojumi, civiliedzīvotāju nemieri, citi ārkārtēja rakstura negadījumi, par kuru attiecināšanu uz nepārvaramas varas apstākļiem Pusēm jālūdz to konstatēt citai kompetentai un neatkarīgai institūcijai.
   2. Pusēm ir tiesības pagarināt Līguma nosacījumu izpildes termiņus par laika posmu, kurā darbojas nepārvarama vara, ja Puse ne vēlāk par trīs darba dienām no nepārvaramas varas iestāšanās dienas rakstiski paziņo otrai Pusei par neiespējamību pildīt savas saistības nepārvaramas varas dēļ.
   3. Nesavlaicīga paziņojuma par nepārvaramas varas sākumu un beigu laiku gadījumā Puses netiek atbrīvotas no saistību izpildes.
   4. Ja nepārvaramas varas dēļ Līguma izpilde aizkavējas ilgāk par 30 (trīsdesmit) kalendārajām dienām, Puse ir tiesīga vienpusēji lauzt Līgumu, par to rakstveidā brīdinot otru Pusi piecas darba dienas iepriekš.
   5. Ja Līgums tiek atcelts nepārvaramas varas apstākļu dēļ, nevienai no Pusēm nav tiesības pieprasīt no otras Puses atlīdzināt zaudējumus vai pieprasīt kompensāciju par jebkura veida zaudējumiem.
8. **Datu aizsardzības un konfidencialitātes noteikumi**
   1. Līguma ietvaros visus personas datus Puses apstrādā tikai Līguma izpildes mērķiem un tikai tādā apmērā, lai nodrošinātu starp Pusēm noslēgtā Līguma izpildi, ievērojot datu minimizēšanas principu.
   2. Puses veic visus nepieciešamos tehniskos un organizatoriskos drošības pasākumus, tostarp jebkurus papildu pasākumus, kas nepieciešami, lai nodrošinātu, ka Puses nodotie personas dati Līguma izpildes ietvaros netiek nejauši vai nelikumīgi iznīcināti, nozaudēti vai sabojāti, vai darīti zināmi trešajām personām, netiek ļaunprātīgi izmantoti vai kā citādi apstrādāti tādā veidā, kas ir pretējs Līguma darbības laikā spēkā esošo datu aizsardzības normatīvajiem aktiem.
   3. Pusēm ir pienākums ievērot normatīvo aktu prasības personas datu aizsardzības jomā. Puses tiek atbrīvotas no atbildības par personas datu apstrādi, ko saņēmušas no vispārpieejamiem avotiem, kā arī informācijas, datu izplatīšanu, kas tika izplatīti un publicēti vai citā veidā bija pieejami masu informācijas avotos un internetā.
   4. Puses apņemas Līguma izpildē un Līguma darbības laikā, kā arī pēc Līguma izpildes bez otras Puses iepriekšējas rakstiskas atļaujas neizpaust, neizplatīt un jebkādā citādā veidā nenodot trešajām personām Pušu rīcībā nonākušo konfidenciālo informāciju, neizmantot to savās personīgajās interesēs, kā arī rūpēties, lai tā nebūtu tieši vai netieši pieejama trešajām personām, ciktāl normatīvajos aktos nav noteikts citādi.
   5. Par konfidenciālu informāciju uzskatāma un pie neizpaužamām ziņām pieskaitāma jebkāda esoša vai Līguma izpildes procesā iegūta vārdiska vai rakstiska, tekstuāla vai vizuāla finansiāla, ekonomiska, juridiska vai cita satura informācija, kas Pusēm nodota vai kļuvusi zināma, pildot Līgumā paredzētās saistības.
   6. Konfidencialitātes nosacījums attiecas gan uz rakstisku informāciju, gan mutisku informāciju, elektronisku informāciju un uz jebkuru citu informāciju, neatkarīgi no informācijas nodošanas veida, laika un vietas. Šeit minētajai konfidencialitātes saistībai ir beztermiņa raksturs.
   7. Puse atlīdzina jebkuras prasības, izmaksas (tostarp samērīgus izdevumus par juridiskiem pakalpojumiem), zaudējumus, soda naudas un izdevumus, kas otrai Pusei radušies, pārkāpjot Līgumu attiecībā uz konfidencialitātes noteikumu ievērošanu vai personas datu aizsardzību, tostarp pārkāpjot piemērojamos tiesību aktus par personas datu aizsardzību.
9. **Citi nosacījumi**
   1. Strīdi, kas rodas Līguma darbības rezultātā, tiek risināti pārrunu ceļā. Ja Puses nespēj vienoties, strīds risināms Latvijas Republikas tiesā atbilstoši Latvijas Republikas normatīvajiem aktiem.
   2. Visa rakstveida sarakste uzskatāma par saņemtu attiecīgajā darba dienā, ja tā nosūtīta uz Pušu norādītajām elektroniskā pasta adresēm no pirmdienas līdz ceturtdienai no plkst. 8.30 līdz plkst. 17.15, piektdienās – no plkst. 8.30 līdz 16.00.
   3. Ja kāds no Līguma noteikumiem zaudē spēku, tas nerada pārējo noteikumu spēkā neesamību.
   4. Puses paziņo viena otrai par juridiskā statusa, juridiskās vai korespondences adreses un bankas rekvizītu maiņu, tās reorganizāciju vai likvidāciju piecu darba dienu laikā, nosūtot ierakstītu vēstuli vai ar drošu elektronisko parakstu parakstītu paziņojumu, kas kļūst par Līguma neatņemamu sastāvdaļu.
   5. Ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību un tiesību pārņēmējiem.
   6. Nevienai no Pusēm nav tiesību nodot savas Līgumā noteiktās tiesības un pienākumus trešajai personai bez otras Puses rakstiskas piekrišanas.
   7. Puses apņemas veikt visus nepieciešamos pasākumus, lai novērstu koruptīvas darbības. Neviena Puse vai tās darbinieki nedrīkst tieši vai netieši piedāvāt, pieprasīt, dot vai pieņemt naudu, dāvanas vai personīgas priekšrocības no otras Puses vai tās darbiniekiem. Jebkura persona ir tiesīga iesniegt informāciju par Puses vai tās darbinieku veiktajām koruptīvajām darbībām vai par iespējamiem pārkāpumiem, rakstot uz Pārdevēja e-pasta adresi [trauksme@riga.lv](mailto:trauksme@riga.lv).
   8. Puses vienojas, ka ar Līguma izpildi saistītos jautājumus (tajā skaitā sastāda un paraksta aktus) risinās šādas Pušu pilnvarotās personas:
      1. no Pircēja puses –Vārds, uzvārds, tālr, e-pasts;
      2. no Pārdevēja puses –, vārds, uzvārds, tālr., e-pasts.
   9. Puses Līguma izpildē ievēro Pārdevēja kustamās mantas elektroniskās izsoles noteikumus(nolikumu), kas apstiprināti Pārdevēja202\_. gada \_\_.\_\_\_\_\_\_\_\_\_\_\_ valdes sēdē, protokols Nr.\_\_\_\_, \_§).
   10. Līgums satur Pušu pilnīgu vienošanos, Puses ir iepazinušās ar tā saturu un piekrīt visiem tā punktiem, un to apliecina, parakstot Līgumu.
   11. Līgums ir sagatavots un parakstīts divos vienādos eksemplāros latviešu valodā uz \_\_\_\_\_\_ lapaspusēm, pa vienam eksemplāram katrai Pusei.
   12. Abiem līguma eksemplāriem ir vienāds juridiskais spēks.

**9. Pušu paraksti un rekvizīti**

|  |  |
| --- | --- |
| **Pārdevējs** | **Pircējs** |
| **SIA “Rīgas namu pārvaldnieks”**  Juridiskā adrese:  Aleksandra Čaka iela 42, Rīga, LV-1011  e-pasta adrese: rnparvaldnieks@rnparvaldnieks.lv  Reģ. Nr. 40103362321  Bankas rekvizīti: AS Luminor Bank AS Latvijas filiāle  Kods: RIKOLV2X  Konts: LV83RIKO0002013219546  SIA “Rīgas namu pārvaldnieks”  \_\_\_\_\_\_\_\_\_\_\_\_\_\_\_\_\_\_  /Ronalds Neimanis/ | Nosaukums:  Juridiskā adrese / Adrese:  e-pasta adrese:  Reģ. Nr. /pers. Kods:  Norēķinu rekvizīti:  \_\_\_\_\_\_\_\_\_\_\_\_\_\_\_\_\_\_  *(Vārds, uzvārds)* |
| Valdes priekšsēdētājs | *(amats)* |